Document ID: 32003R1979

32003R1979
L 294/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1979/2003 НА КОМИСИЯТА
от 11 ноември 2003 година
относно допълнение на приложението към Регламент (ЕО) № 2400/96 (Westlandse druif, Alcachofa de Benicarló или Carxofa de Benicarló и Marrone di San Zeno)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителните продукти (1), последно изменен с Регламент (ЕО) № 806/2003 (2) и по-специално член 6, параграфи 3 и 4 от него,
като има предвид, че:
(1)
Съгласно член 5 от Регламент (ЕИО) № 2081/92, Нидерландия предаде на Комисията заявка за регистрация на означението „Westlandse druif“ като географско указание; Испания предаде на Комисията заявка за регистрация на означението „Alcachofa de Benicarló“ или „Carxofa de Benicarló“ като наименование за произход и Италия предаде на Комисията заявка за регистрация на означението „Marrone di San Zeno“ като наименование за произход.
(2)
Бе констатирано, съгласно член 6, параграф 1 от посочения регламент, че те съответстват на този регламент, по-специално, че съдържат всички елементи, предвидени в член 4 от него.
(3)
На Комисията не бе предадена никаква декларация за възражение по смисъла на член 7 от Регламент (ЕИО) № 2081/92, след публикуването в Официален вестник на Европейския съюз (3) на трите означения, фигуриращи в приложението към настоящия регламент.
(4)
Следователно, тези означения следва да бъдат вписани в „Регистъра на защитените наименования за произход и защитените географски указания“ и, следователно, защитени в Общността като защитено наименование за произход или защитено географско указание.
(5)
Приложението към настоящия регламент допълва приложението към Регламент (ЕО) № 2400/96 на Комисията (4), последно изменен с Регламент (ЕО) № 1665/2003 (5),
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2400/96 се допълва с трите означения, фигуриращи в приложението към настоящия регламент и тези означения се вписват в „Регистъра на защитените наименования за произход и защитените географски указания“, предвиден в член 6, параграф 3 от Регламент (ЕИО) № 2081/92, като защитено наименование за произход (ЗНП) или защитено географско указание (ЗГУ).
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 септември 2003 година.

Labels: 3
18
17